नरसिंहपुर गोटेगाँव तहसील में जबलपुर रोड पर कंजई गाँव से 3 K.M. अंदर पीपरपानी गाँव है वास्तव मे ये पीपरपानी की माता के नाम पर रखा गया है। यहां पर पीपरपानी माता की सर्वकामना सिद्धि मढिया है जहां नवरात्रि के अवसर पर माँ के दर्शन और मनोकामनाये माँगी जाती हैं। माता के परम भक्त स्व.जमना प्रसाद कुशवाहा जी के स्वर्गवास होने के बाद उनके चेले श्री परशराम कुशवाहा जी ने माता की भक्ति की और जन समूह की जड़ी-बूटियो और माता की कृपा से पीड़ितों और जानवरों का इलाज किया करते हैं। इनके अलावा यहां पर बघेण नदी कालांतर में बाघन नदी के नाम से जानी जाती थी इसके किनारे पर दो बड़े टीले है जिसे 1. पीली कगार 2. हथियागढ की कगार कहा जाता है। कहते हैं कि पीली कगार पर भूतो का डेरा है, गाँव वाले भूतो से रूबरू होने का दावा किया करते हैं, पर इसका कोई साक्ष्य नहीं है। और हथियागढ की कगार पर कहा जाता है; कि, बहुत पहले हाथियों का झुंड इस से गिर कर मर गया था। जिसके कारण इसका नाम हथियागढ कहा जाता है। भिरभी दौनो कगार बेहद डरावनी और रोचक है। ग्राम पीपरपानी नोनी और ग्राम पंचायत गर्रा की सीमा पर बघेण नदी के तट पर नदी के दोनों ओर बड़े-बड़े टीले और एक विशाल बरगद का पेड़ है उस पेड़ के थोड़ा सा आगे पश्चिम दिशा की ओर एक डरावनी गुफा की आकृति है जिसे जुनरहा भरका का प्रारंभिक बिंदु कहते हैं यह देखने में खास नहीं है क्योंकि नदी का छोर है और यहां से समझ में भी नहीं आता कि इसके अंदर कुछ हो सकता है परंतु यहां से प्रारंभ होती है जुनरहा भरका की कहानी यह एक विशाल गुफा है जो लगभग 1 किलोमीटर तक चलती है यहां पर पहुंचना आसान नहीं है क्योंकि आपको गुफा के अलावा दूसरा कोई रास्ता नहीं है वहां तक पहुंचाने का जहा से गुफा प्रारंभ होती है मरे हुए जानवर की हड्डियों का अंबार मिलता है ऐसा प्रतीत होता है मानो हजारों राक्षस मिलकर जानवरों का शिकार करते हैं और उनका मांस खा जाते हैं हड्डियां वहीं रह जाती है चलते चलते ऐसा लगने लगता है जैसी कहीं दूसरी जगह आ गए हैं, और यह जगह बहुत खतरनाक है। यहां पर ऐसा क्या हुआ होगा जिससे इतने सारे जानवरों की हड्डियां एकत्रित हुई है एक साथ। थोड़ा और आगे चलते हैं एक छोटी सी आवाज भी डरावनी सी प्रतीत होने लगती है। यह सफर है 1 किलोमीटर का धीरे-धीरे आगे बढ़ते हैं, अनेकों प्रकार की हड्डियां और कुछ आवाजें भी मिलती है। वास्तव में इन्हें किसी राक्षस ने नही बल्कि यहां पर एक जानवर रहता है। जिसे क्षेत्रीय लोग रेड़ा के नाम से जानते हैं यह रेड़ा जानवर चीता के जैसी शक्ल का होता है। और चीते की जैसे उसके शरीर में काली-पीली धारियां होती हैं यदि कोई इसे पहली बार देखे तो वह इसे चीता ही समझता है परंतु यह जानवर टाइगर नहीं है यह रेड़ा है, यह टाइगर से मिलता जुलता है पर टाइगर के जैसा फुर्तीला नहीं होता परंतु यह टाइगर के जैसा मांस खाता है। किंतु शिकार नहीं करता यह आसपास के मरे हुए जानवरों को अपनी पीठ पर लादकर अपनी गुफा ले आता है और उन्हें वहीं पर खाता है इसीलिए गुफा पर इतनी सारी हड्डियां होती हैं। यह जानवर ज्यादातर रात के वक्त मरे हुए जानवरों को उठाकर अपनी पीठ पर लाता है और अपनी गुफा पर कई किलोमीटर की यात्रा तक तय कर सकता है। प्राया क्षेत्रीय लोगो को यह अधिकतर रात में ही मिलता है पर इसे दिन में भी देखा गया है, ऐसा प्रतीत होता है कि यह जानवर ज्यादा भूखे रहने की वजह से दिन में भी मास ढूंढता हुआ निकलता होगा शायद। क्षेत्रीय लोगों के अनुसार यह जानवर हूबहू टाइगर के जैसा होता है परंतु यह टाइगर नहीं है क्षेत्रीय लोग यह भी कहते हैं कि इसकी कमर लचकदार होती है इसलिए टाइगर के जैसा फुर्तीला नहीं होता है शायद इसी वजह से खुद शिकार नहीं करता और मरे हुए जानवरों को ही खाता है। क्षेत्रीय लोगों को इसके आसपास होने का आभास हो जाता है क्योंकि इसके शरीर में पीले रंग की अजीबोगरीब मक्खियां चिपकी रहती हैं जिसे अनियंत्र कहीं नहीं देखा गया। यह केवल इसी जानवर के बदन पर रहती है यह जानवर अपनी गुफा में रहते हैं अपने परिवार के सहित। वैसे ये जानवर खतरनाक हो सकते है। व्यक्तियो के हस्तछेप के कारण इनकी जाति विलुप्तप्राय है।